पाएं अपने शहर की ताज़ा ख़बरें और फ्री ई-पेपरडाउनलोड करें
जिले में रविवार को तेज आंधी के साथ जमकर बारिश हुई। ओले भी पड़े। ठनका भी गिरा। इस दौरान भारी नुकसान भी हुआ है। जिले के सुदूरवर्ती इलाके कोल्हुवा, मनामात, सजनी सहित अन्य गांवों ओलावृष्टि, वज्रपात हुईं।जिसके कारण जान-माल, फसल, पेड़-पौधे एवं फलों की काफी नुकसान हुआ। कई लोग बेघर भी हो गए। आम की फसल को भारी नुकसान हुआ है।
इधर सदर थाना क्षेत्र के गेरी गांव में रविवार को ठनका गिरने से घनश्याम यादव की एक मवेशी की मौत हो गई। बताया जाता है कि मवेशी घर के पास ही बांधा हुआ था। इस दौरान बारिश होने लगी। कुछ देर बाद ठनका गिरा। इस घटना में एक मवेशी की मौत हो गई। इससे करीब 20 हज़ार रुपये का नुकसान हुआ है। भुक्तभोगी ने मुआवजा की मांग की है। रविवार को एकाएक मौसम का मिजाज बदल गया। दोपहर दो बजे से यहां कड़क-मलक के साथ झमाझम बारिश होने लगी। करीब आधा घंटा तक जोरदार बारिश हुई। बेमौसम बारिश से तापमान का पारा गिरा और मौसम सुहावना हो गया।
दो बजते झमाझम बारिश शुरू हो गई थी
पिछले कई दिनों से काफी गर्मी पड़ रही थी। गर्म हवाओं के कारण लू चलने लगी थी। तापमान बढ़ कर 40 डिग्री सेल्सियस तक पहुंच गया था। ऐसे भी कोरोना की दूसरी लहर से बचने के लिए गए लॉकडाउन के कारण लोग घरों में रह रहे हैं। तापमान में इजाफा के कारण गर्मी तेज पड़ने लगी थी। लोग परेशान और बेहाल थे। लेकिन एकाएक रविवार का मौसम का मिजाज बदल गया। सुबह से ही आसमान में सूर्य और बादल के बीच लुका छिपी की खेल चलता रहा।
कभी बादल तो कभी धूप निकल रही थी। दोपहर दो बजते -बजते झमाझम बारिश शुरु हो गई। करीब आधा घंटा तक बारिश हुई। इसके बाद ठंडी हवाएं चलने से बढ़ते तापमान पर ब्रेक लग गया। तेज धूप के कारण लगातार तापमान में बढ़ोत्तरी हो रही थी। 30 अप्रैल को तापमान 40 डिग्री सेल्सियस तक पहुंच गया था। बारिश के बाद 37 डिग्री सेल्सियस पर पहुंच गई है। तापमान में गिरावट आने और ठंडी हवाएं चलने से लोगों ने राहत की सांस ली। मौसम के बदले मिजाज से रोजेदारों ने राहत ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn